hotchpotch/miracl-hf-unified huggingface dataset:
अंडे का तेल
अंडे का तेल (CAS No.: 8001-17-0; INCI: Egg Oil), अंडे की जर्दी के तेल के रूप में जाना जाता है। अंडा तेल, ऐसे lutein और zeaxanthin और इम्युनोग्लोबुलिन रूप Lecithin, कोलेस्ट्रॉल, xanthophylls के साथ ट्राइग्लिसराइड्स के मुख्य रूप से मिलकर चिकन अंडे की जर्दी से ली गई है। यह अंडा प्रोटीन से मुक्त है और इसलिए जो लोगों को अंडे से एलर्जी है उन लोगों के लिए सुरक्षित है। इस तरह बाल और त्वचा की देखभाल में इस्तेमाल किया जा सकता है। अंडे के तेल के बालों की देखभाल करने के लिए यूनानी (ग्रीक) चिकित्सा में कई ऐतिहासिक संदर्भ है। चीनी परम्परागत चिकित्सा जलन, एक्जिमा, जिल्द की सूजन, मुंह में अल्सर, त्वचा अल्सर, chapped निपल्स, टिनिअ कैपिटिस, दाद, नाक vestibulitis, शीतदंश और बवासीर के लिए अंडे के तेल का उपयोग करता है. तेल पारंपरिक रूप से एक काफी सरल प्रक्रिया द्वारा, जर्दी से निकाला जाता है. उत्पादन के आधुनिक तरीकों में शामिल है तरल तरल निष्कर्षणहेक्सेन या इथेनॉल जैसे आम सॉल्वैंट्स का उपयोग कर. विश्व स्तर पर VAV Life Sciences की तरह कुछ ही वाणिज्यिक उत्पादक हैं। अंडे का तेल यहूदी, यूनानी, अरब और लैटिन संस्कृतियों में ग्यारहवीं शताब्दी के बाद से पारंपरिक सौंदर्य प्रसाधनों में इस्तेमाल किया गया है। कई लोकप्रिय आधुनिक कॉस्मेटिक ब्रांडों में अंडे का तेल होता हैं। यह ऐसी क्रीम, मलहम, सूरज स्क्रीन उत्पादों या यह एक कम करनेवाला, मॉइस्चराइजर, एंटी ऑक्सीडेंट, पैठ बढ़ाने, पूर्णावरोधक त्वचा कंडीशनर और विरोधी बैक्टीरिया के रूप में कार्य करता है जहां लोशन के रूप में कॉस्मेटिक तैयारी के एक किस्म में एक excipient / वाहक के रूप में इस्तेमाल किया जा सकता है एजेंट. अंडा तेल भी क्रीम और लोशन की बनावट, चिकनाई और विरोधी घर्षण गुणों में मदद करता है. एक पूर्णावरोधक एजेंट के रूप में, यह pores के बिना परेशान निर्जलीकरण के खिलाफ की रक्षा करता है और यह पानी emulsions में स्थिर तेल रूपों के बाद आसानी से सामयिक तैयारी में शामिल किया है।
स्पेन में खुजली के इलाज के लिए, अंडे की जर्दी का तेल अरंडी के तेल और गुलाब के फूल के साथ प्राचीन Andalusia में इस्तेमाल किया गया था।
ब्रह्मपुर, बिहार
ब्रह्मपुर, बिहार के बक्सर जिले में स्थित एक शहर और बहुत प्रसिद्ध हिंदू धार्मिक जगह है। यह मुख्य रूप से भगवान शिव के मंदिर की पौराणिक कथा और उसके पशु मेले के लिए प्रसिद्ध है। देश भर से लोग भगवान शिव के मंदिर में धार्मिक अनुष्ठान के लिए यहां आते हैं।
ब्रह्मपुर का अर्थ ब्रह्मा की जगह है। ब्रह्मपुर के आसपास के लोगों का मानना है कि हिंदू भगवान शंकर, शिव लिंग के रूप में स्वयं धरती से बाहर आए हैं। उनका नाम ब्रह्मेश्वर नाथ है। यही कारण है कि गांव का नाम ब्रह्मपुर पडा, जो वास्तविक नाम है। परन्तु ब्रह्मपुर के लोग भोजपुरी बोलते हैं और उन्हें अंग्रेजी का थोडा कम ज्ञान है। अतः कुछ लोग ब्रह्मपुर को ब्रहम्पुर (English: Barhampur & Brahampur) भी लिखते हैं। कुछ लोग भोजपुरी में बरहम्पुर (English: Barahmpur) का भी उपयोग करते हैं।
कहा जाता है कि प्राचीन काल में, मुस्लिम शासक मोहम्मद गज़नी, जब मंदिर को तोड़ने और यहाँ का धन लूटने आया तो, ब्रह्मपुर के लोगों ने उसको चेतावनी दी की अगर वो मंदिर तोड़ेगा तो बाबा ब्रह्मेश्वर नाथ की तीसरी आँख उसका विनाश कर देगी। गज़नी ने कहा की ऐसे कोई देवता नहीं हैं। अगर हैं, तो मंदिर का प्रवेश द्वार, जो पूरब दिशा में है वो रात भर में पश्चिम में हो जायेगा। अगर ऐसा होता है तो वह मंदिर को छोड़ देगा और कभी मंदिर के पास नहीं आएगा। अगले दिन प्रातः कल जब वो मंदिर का विनाश करने आया तो दंग रह गया। उसने देखा की मंदिर का प्रवेश द्वार पश्चिम की तरफ हो गया है और वो वहा से हमेशा के लिए चला गया।
भारत की 2011 की जनगणना के अनुसार, ब्रह्मपुर की जनसंख्या १३,७२७ थी, जिसमे ७३२८ पुरुष और ६३९९ महिलाएं शामिल है और ब्रह्मपुर में घरों की संख्या १९२७ थी।
ब्रह्मपुर 25°35'57" उत्तरी अंक्षाश 84°18'5" पूर्बी देशांतर पर स्थित है। यह रघुनाथपुर, रह्थुआ, निमेज, पुरवा, राम गढ़ इत्यादि छोटे छोटे गांवों से घिरा हुआ है।
ब्रह्मपुर सड़क मार्ग से सीधे पंहुचा जा सकता है। NH 84 यहाँ से हो कर जाता है। रेल द्वारा सीधे पहुंचने योग्य नहीं है। यहाँ का नजदीकी रेलवे स्टेशन रघुनाथपुर है, जो यहाँ से ३ कि॰मी॰ दक्षिण की तरफ है।
सरकारी अस्पताल, जो ब्रह्मपुर के लिए बना था वो रघुनाथपुर में स्थित है। यहाँ प्राथमिक उपचार होता है। ब्रह्मपुर में कई प्राइवेट अस्पताल है।
बाबा ब्रह्मेश्वर नाथ उच्च विद्यालय में कक्षा ६ से कक्षा १० तक शिक्षा प्राप्त की जाती है। इसके अलावा, दो सरकारी प्राथमिक विद्यालय और तीन ऊपरी मध्य विद्यालय और 10 प्राइवेट स्कूल हैं।
ब्रह्मपुर धार्मिक पर्यटन का एक लोकप्रिय केंद्र है। आरा (भोजपुर) जिला, बल्लिया जिला और छपरा जिला से कई लोग यहाँ पर भगवान शिव की पुजा अराधना करने के लिए आते हैं। बहुत सारे लोग यहाँ पर शादी करने करने के लिए भी आते हैं। ब्रह्मपुर के लोग पशु मेला का आयोजन करते हैं। बिहार और उत्तर प्रदेश के किसान खेती और पशुपालन के लिए जानवरों को खरीदने के लिए यहां आते हैं। फाल्गुनी पशु मेला बिहार और उत्तर प्रदेश में बहुत प्रसिद्ध है, जो हिन्दू के फाल्गुन माह में होता है। १ समय में, घोड़े, हाथी और ऊंट मेले में ख़रीदे और बेचे जाते थे। ब्रह्मपुर के लोग मुख्य रूप से कृषि के पर और बहुत कम हद तक पर्यटन पर आश्रित हैं। कुछ लोग यहाँ से बाहर काम की तलाश में जाते हैं। ब्रह्मपुर में सबसे अधिक बोली जाने वाली भाषा भोजपुरी है। हिंदी यहाँ की प्रशासनिक भाषा है। उर्दू और अंग्रेजी का बहुत ही कम उपयोग होता है।
आवश्यक औषधि
विश्व स्वास्थ्य संगठन ने आवश्यक औषधियों (Essential medicines) की निम्नलिखित परिभाषा की है:
विश्व स्वास्थ्य संगठन ने आवश्यक दवाओं की प्रादर्श सूची (मॉडल लिस्ट) भी प्रकाशित की है। इससे सहायता लेकर तथा अपनी स्थानीय आवश्यकताओं को ध्यान में रखते हुए हर देश को अपनी आवश्यक दवाओं की सूची बनाने के लिए प्रेरित किया जाता है। इस समय लगभग १५० देशों ने अपनी सूची तैयार कर ली है।
भारत में राष्‍ट्रीय औषधि मूल्‍यन नीति-2012 की अधिसूचना 7 दिसम्‍बर, 2012 को जारी की गई थी। इसकी व्‍यवस्‍थाओं के अनुसार राष्‍ट्रीय आवश्‍यक औषधि सूची-2011 के अंतर्गत उल्‍लेखित औषधियों के सभी निर्माता/आयातकर्ता मूल्‍य नियंत्रण के दायरे में हैं। इन औषधियों का अधिकतम खुदरा मूल्‍य (एमआरपी) सरकार द्वारा इन औषधियों के लिए अधिसूचित अधिकतम मूल्‍य (स्‍थानीय कर अतिरिक्‍त) के बराबर या उससे कम होगा। राष्‍ट्रीय आवश्‍यक औषधि सूची-2011 में निर्धारित शक्ति और खुराक के आधार पर 614 औषधियों के नुस्‍खे हैं, जो 27 से अधिक उपचारात्‍मक श्रेणियों में हैं और देश की अधिकतर जनसंख्‍या की स्‍वास्‍थ्‍य संबंधी आवश्‍यकताओं के अनुरूप हैं।
भारत सरकार द्वारा अधिसूचित औषधि मूल्य नियंत्रण आदेश 2013 15 जुलाई से प्रभावी हो गया है। इसे 1995 के आदेश के स्थान पर लाया गया है। नये आदेश से राष्ट्रीय औषधि नीति के तहत 348 आवश्यक दवाओं के मूल्यों के नियमन का अधिकार मिल गया है। पहले के आदेश से केवल 74 दवाओं के मूल्यों को नियंत्रित किया गया था।
सैलिक क़ानून
सैलिक क़ानून (Salic law या Salian Law) मध्यकालीन यूरोप के फ़्रैंक लोगों की न्यायिक व्यवस्था थी। इसकी धाराओं को लातीनी भाषा में लिखित रूप में दर्ज किया गया था और फ़्रैंकी नरेश ने इसके रखरखाव के लिए एक समिति नियुक्त की हुई थी। इस क़ानून की ८वीं सदी ईसवी में बनी कई पांडुलिपियाँ मिली हैं और ९वीं सदी के अन्त तक के कुछ बदलावों वाले संस्करण भी मिलते हैं। एक ६ठी शताब्दी की प्रति भी मिली है लेकिन इसके सच्चे होने की पूर्ण पुष्टि अभी इतिहासकारों ने नहीं की है, इसलिए सम्भव है कि यह जाली हो या इसे समझने में कोई ग़लती हुई हो। इस बात पर सर्वसहमति है कि फ़्रैंकी क्षेत्रों में सैलिक क़ानून ६ठी सदी से लागू हो चुका था और इसका पहला प्रकाशन ५०७ से ५११ ईसवी के बीच हुआ।
सैलिक न्याय-व्यवस्था में पैतृक धन-अधिकार जैसे नागरिक क़ानून (सिविल लॉ) और हत्या जैसे अपराधों से सम्बन्धित दंड विधि (क्रिमिनल लॉ) दोनों के सम्बन्ध मे धाराएँ मौजूद हैं। आधुनिक काल में मध्य यूरोप में जर्मनी, फ़्रान्स, बेलजियम, ऑस्ट्रीया, हंगरी और नेदेरलैंड्ज़ जैसे कई देशों के क़ानूनों पर सैलिक क़ानून का प्रभाव मिलता है।
लोकप्रियता कुतर्क
लोकप्रियता कुतर्क (लातिनी: , आर्ग्युमॅन्टम ऐड पॉप्युलम; अंग्रेज़ी: ), जिसे कभी-कभी गणतांत्रिक कुतर्क () भी कहते हैं, तर्कशास्त्र में ऐसे मिथ्या तर्क (ग़लत तर्क) को कहते हैं जिसमें किसी दावे को इस आधार पर सच ठहराया जाने का प्रयास जो कि उसे बहुत या अधिकतर लोग मानते हैं।
सत्याग्रह सदन
सत्याग्रह सदन, या सत्याग्रह हाउस, जिसे आमतौर पर गांधी हाउस के रूप में जाना जाता है, जोहान्सबर्ग में स्थित संग्रहालय और अतिथि गृह है। घर महात्मा गांधी का था: उन का यह 1908 से 1909 के बीच निवास स्थान व कार्यस्थल था। यह जोहान्सबर्ग की ऐतिहासिक विरासत के हिस्से के रूप में पंजीकृत है। सत्याग्रह का अर्थ सच्चाई का आग्रह करना होता है। घर गांधी और खुद के लिए वास्तुकार हर्मन कैलनबाक द्वारा डिज़ाइन किया गया था।
गाँधी ने 1893 से 1914 के बीच अपने जीवन के 21 वर्ष दक्षिण अफ़्रीका में व्यतीत किए थे, हालांकि इस अवधि में वे भारत और यूनाइटेड किंगडम का दौरा भी किया करते थे। ऐसा माना जाता है कि गाँधी को नस्लीय भेदभाव के बारे में सबसे पहले वहाँ ज्ञान हुआ, जब उन्हें पिटरमैरिट्ज़बर्ग रेलवे स्टेशन से केवल गोरों के लिए आरक्षित डिब्बे से यात्रा करने के कारण गिरफ्तार कर लिया था।
प्रहसन कुतर्क
प्रहसन कुतर्क (लातिनी: , अंग्रेज़ी: ) तर्कशास्त्र में ऐसे मिथ्या तर्क (ग़लत तर्क) को कहते हैं जिसमें किसी दावे को उपहासजनक तरीक़े से प्रस्तुत करके उसका मज़ाक़ बनाकर या खिल्ली उड़ाकर उसे झुठा ठहराने का ग़लत प्रयास किया जाए। अक्सर इसमें मूल दावे को अवैध अतिशयोक्ति या तथ्यों के साथ बताया जाता है ताकि उसपर आक्रमण करने में आसानी रहे।
स्वानन्द किरकिरे
स्वानन्द किरकिरे (जन्म १९७०) एक भारतीय गीतकार, पार्श्वगायक एवं लेखक होने के साथ-साथ हिन्दी सिनेमा एवं दूरदर्शन सीरियल कहानीकार, सहायक निर्देशक एवं डयलॉग लेखक हैं।
किरकिरे को दो बार सर्वश्रेष्ठ लेखक के लिये राष्ट्रीय फिल्म पुरस्कार मिल चुके हैं, प्रथम बार २००७ में फ़िल्म लगे रहो मुन्ना भाई के गीत " "बंदे में था दम...वन्दे मातरम" " के लिये और दूसरी बार २००९ में, फिल्म गीत " "बहती हवा सा था वो..." " हिन्दी चलचित्र थ्री ईडियट्स के लिये। इनके अलावा इन्हें फ़िल्म परिणीता (२००५) के गाने "पियु बोले" केल इये नामांकन भी मिल चुका है।
अशोक खेमका
अशोक खेमका भारत के हरियाणा राज्य में एक वरिष्ठ प्रशासनिक अधिकारी हैं।
अशोक खेमका का जन्म भारत के पूर्वोत्तर राज्य बंगाल की राजधानी कोलकाता में हुआ था। उन्होंने 1988 में प्रौद्योगिकी खड़गपुर के भारतीय संस्थान से स्नातक और टाटा मूलभूत अनुसंधान संस्थान,मुंबई से कंप्यूटर साइंस में पीएचडी और एमबीए किया हुआ है।
वह 1991 बैच के आईएएस अधिकारी हैं। उनके द्वारा विभागों में भ्रष्टाचार उजागर किए जाने के बाद वह बार बार हरियाणा के अपने गृह कैडर में विभिन्न राज्य सरकारों द्वारा स्थानांतरित किये गये हैं। खेमका 27 साल में 53 बार स्थानांतरित हुये हैं।
बंसीलाल के नेतृत्व वाली हरियाणा विकास पार्टी की सरकार के दौरान डॉ॰ खेमका का कई बार तबादले हुए। ओम प्रकाश चौटाला के नेतृत्व वाली इनलो की सरकार के दौरान डॉ॰ खेमका का पांच साल में नौ बार तबादला हुआ और निदेशक के रूप में श्रम एवं रोजगार रोजगार एवं प्रशिक्षण विभाग में 15 महीनों का कार्यकाल पूरा किया जो कि सेवा के 21 वर्षों के दौरान अपने सबसे लंबा समय है। भूपेंदर सिंह हुड्डा के नेतृत्व वाली कांग्रेस की सरकार के दौरान डॉ॰ खेमका का कई बार तबादले हुए | हर बार खेमका ने अपने तबादले को ले कर मिडिया में सरकार के प्रति नाराजगी जाहिर की।
मनोहर लाल खट्टर के नेतृत्व वाली भाजपा की सरकार के दौरान डॉ॰ खेमका का कई बार तबादले हुए 2017 नवम्बर में अशोक खेमका 26 वर्षों की जॉब में 51 बार तबादला हुआ है यह तबादला भाजपा सरकार के शाशन काल में 6 या 7 बार हो रहा है। अब की बार इन्हें इनके सबसे बड़े हितेषी अनिल विज के विभाग में किया गया है।
कांग्रेस अध्यक्ष सोनिया गांधी के दामाद रॉबर्ट वाड्रा और रियल एस्टेट कंपनी डीएलएफ के बीच संदिग्ध भूमि सौदों पर राज्य सरकार कार्रवाई करने वाले श्री खेमका को मौत की धमकी तक प्राप्त हुई। यह शिकायत HSDC मुख्य प्रबंधक के.आर.शर्मा ने पंचकूला पुलिस के पास दर्ज कराई।
खेमका हाल ही में हरियाणा के महानिदेशक भूमि और भूमि पंजीकरण के रिकार्ड व महानिरीक्षक थे। विभाग में अपने 80 दिन के कार्यकाल के दौरान, खेमका ने नव निर्मित रियल एस्टेट कंपनियों के लिए रुपयों की कई सौ करोड़ रुपये मूल्य की पंचायत भूमि के हस्तांतरण को शामिल भूमि लेनदेन में गंभीर अनियमितताओं का पता लगाया था।
'भ्रष्टाचार के खिलाफ धर्मयुद्ध' के लिए - '2011 एसआर जिंदल पुरस्कार' से सम्मानित किया। उच्च पदों पर भ्रष्टाचार को उजागर करने में उनकी निडर प्रयासों के लिए श्री संजीव चतुर्वेदी के साथ 10 लाख रुपये का नकद पुरस्कार मिला।
भारतीय जनता पार्टी के मुख्यमंत्रियों की सूची
भारतीय जनता पार्टी (भाजपा) सांसदों की संख्या के आधार पर भारतीय गणराज्य की राजनैतिक प्रणाली का सबसे बड़ा राजनीतिक दल है। 1980 में स्थापित भाजपा, राजनीतिक विचारधारा के स्तर पर, सामान्यतः एक दक्षिणपन्थी दल माना जाता है। , वह प्राथमिक सदस्यता की दृष्टि से विश्व का सबसे बड़ा दल है। , 17 राज्यों में 42 भाजपा नेता मुख्यमन्त्री के पद पर आसीन हो चुके है, जिनमें से पन्द्रह निवर्तमान हैं। उनतीस राज्यों और दो ​​केन्द्र शासित प्रदेशों (दिल्ली और पुडुचेरी) में से प्रत्येक का शासनाध्यक्ष मुख्यमन्त्री होता है। भारतीय संविधान के अनुसार, राज्य स्तर पर, राज्यपाल विधिवत् प्रधान होता है, किन्तु वस्तुतः कार्यकारी अधिकार मुख्यमन्त्री के पास होते हैं। विधानसभा के चुनावों के बाद, राज्यपाल अधिकांशतः सरकार बनाने के लिए विधानसभा सदस्यों की बहुसंख्यता वाले दल (या गठबन्धन) को आमन्त्रित करता है। राज्यपाल मुख्यमन्त्री को नियुक्त करता है जिसका मन्त्रिपरिषद विधानसभा के प्रति समूह्य-उत्तरदायी होता हैं। अगर उसके पास विधानसभा का विश्वास है तो एक मुख्यमन्त्री की अवधि सामान्यतः अधिकतम पाँच वर्ष की होती है।
42 भाजपा मुख्यमन्त्रियों में से पन्द्रह निवर्तमान है—अरुणाचल प्रदेश में पेमा खाण्डू, असम में सर्बानन्द सोनोवाल, उत्तर प्रदेश में योगी आदित्यनाथ, उत्तराखण्ड में त्रिवेन्द्र सिंह रावत, गुजरात में विजय रूपाणी, गोवा में मनोहर पर्रीकर, छत्तीसगढ़ में रमन सिंह, झारखण्ड में रघुवर दास, मणिपुर में एन बीरेन सिँह, मध्य प्रदेश में शिवराज सिंह चौहान, महाराष्ट्र में देवेन्द्र फडणवीस, राजस्थान में वसुन्धरा राजे, हरियाणा में मनोहर लाल खट्टर, हिमाचल प्रदेश में जयराम ठाकुर तथा त्रिपुरा में बिप्लब कुमार देब। भाजपा मुख्यमन्त्रियों में से चार महिलाएँ रही हैं—दिल्ली में सुषमा स्वराज, गुजरात में आनन्दीबेन पटेल, मध्य प्रदेश में उमा भारती और राजस्थान में वसुन्धरा राजे। दिसम्बर 2003 से कार्यरत ( के लिए), रमन सिंह भाजपा के सबसे लम्बे समय तक सेवारत मुख्यमन्त्री है। मुख्यमन्त्री के रूप में कर्नाटक के बी॰ एस॰ येदियुरप्पा का पहला कार्यकाल केवल नौ दिनों तक चला, जो भाजपा मुख्यमन्त्रियों के बीच में सबसे कम अवधि का कार्यकाल है; तथापि, सभी कार्यकालों के कुल को ध्यान में लेते हुए, सुषमा स्वराज 52 दिन की सबसे कम अवधि के लिए मुख्यमन्त्री रहीं। राजस्थान के भैरों सिंह शेखावत भाजपा के पहले मुख्यमन्त्री थे। उन्होंने 4 मार्च 1990 को राजस्थान का मुख्यमन्त्री का पद सम्भाला। बहरहाल कुछ भाजपा नेता जनता पार्टी (जपा) के सदस्य होते हुए पहले से ही मुख्यमन्त्री के रूप में निर्वाचित हो चुके थे; जपा राजनीतिक दलों का एक मिश्रण था जिसमें भाजपा का पूर्ववर्ती भारतीय जनसंघ भी शामिल था। उत्तराखण्ड और गुजरात में भाजपा के पाँच मुख्यमन्त्री रहे है, जबकि उत्तर प्रदेश और मध्य प्रदेश में भाजपा के चार मुख्यमन्त्री रहे हैं; कर्नाटक, झारखण्ड, और दिल्ली में तीन भाजपा मुख्यमन्त्री रहे हैं।
मऊरानीपुर
मऊरानीपुर (Mauranipur) भारत के उत्तर प्रदेश राज्य के झाँसी ज़िले का एक नगर है। यह इसी नाम की तहसील का मुख्यालय भी है। यह वस्त्र उत्पादन का एक केंद्र है, जिसे प्राचीन समय में मधुपुरी के नाम से जाना जाता था। मऊरानीपुर उत्तर प्रदेश की सबसे बड़ी तहसील है।
यह भी कहा जाता है कि हजारों साल पहले मऊरानीपुर में राजा भोज का राज्य था। 12वीं शताब्दी के दौरान मऊरानीपुर चंदेला शासक मदनवर्मन (1129-1163) के अधीन था। मऊरानीपुर के विकास का श्रेय बुंदेला राजाओं को जाता है। रानी लक्ष्मी बाई के शासन में शामिल परगना में मऊरानीपुर एक था। 10 अगस्त 1857 को टिहरी की रानी ने मऊरानीपुर पर कब्जा कर लिया। शुरुआत में लक्ष्मी बाई को उलटफेर का सामना करना पड़ा, लेकिन 23 अक्टूबर को हुए युद्ध में टिहरी की सेना के साथ वह विजयी हुईं। 1857 में रानी लक्ष्मी बाई ने ब्रिटिश के खिलाफ विद्रोह के दौरान मऊरानीपुर में अंग्रेजों को पराजित किया था और 1857 के विद्रोह के सबसे शक्तिशाली विद्रोही नेता बन गई। बुंदेलखंड में बानपुर और शाहगढ़ के शासक उसके सहयोगी बन जाने पर उनकी सेना को और मजबूती मिली। सर ह्यू रोज के न्रेतत्व में ब्रिटिश सेना द्वारा किए गए हमलों के खिलाफ बहादुरी से लड़ी।
गोविंद बल्लभ पंत ने 30 दिसंबर 1951 को मऊरानीपुर में ज़मींदारी उन्मूलन अधिनियम और कृषि के लिए पंचवर्षीय योजना की स्थापना के बारे में भाषण दिया।
मऊरानीपुर शहर लंबे समय से खुरूद नामक एक लाल कपड़े के निर्माण के लिए जाना जाता है, जिसे इसी नाम के पेड़ की जड़ से रंगा जाता है। एक बार फिटकरी द्वारा शोधन करने पर यह रंग स्थायी हो जाता है।
मऊरानीपुर {25°14′23″N 79°11′47″E} पर स्थित है। इसकी समुद्र तल से औसत ऊंचाई 192 मीटर (630 फीट) है। सुखनई, धसान नदी की एक सहायक नदी, जो स्वयं वेत्रवती की एक सहायक नदी है, शहर के चारों ओर पश्चिम से पूर्व की ओर बहती है। मऊरानीपुर झाँसी शहर से 60.43 किमी दूर है। यह उत्तर प्रदेश की राजधानी लखनऊ से 252 किमी दूर है। भूमि क्षेत्र के हिसाब से यह भारत की सबसे बड़ी तहसील है।
2011 की भारत की जनगणना के अनुसार, मऊरानीपुर की जनसंख्या 61,449 थी। पुरुषों की आबादी 53 प्रतिशत और महिलाओं की 47 प्रतिशत है। मऊरानीपुर की औसत साक्षरता दर 76% है, जो राष्ट्रीय औसत 75% से अधिक है: पुरुष साक्षरता 79 प्रतिशत है, और महिला साक्षरता 59 प्रतिशत है। मौरानीपुर में, 25 प्रतिशत आबादी 6 वर्ष से कम आयु की है। मौरिपुर में 147 बसे हुए गाँव हैं, जिनमें से 108 गाँव की आबादी 1,000 और 10,000 के बीच है और 39 गाँव में 1,000 से कम निवासी हैं। 2011 की जनगणना के अनुसार, मऊरानीपुर की ग्रामीण आबादी लगभग 301,100 (158,300 पुरुष और 142,800 महिलाएं) हैं। बहुमत आबादी हिंदूओं की है इसके अलावा; लगभग 18,000 मुस्लिम, 1,400 जैन, 300 ईसाई, 70 बौद्ध और 50 सिख भी हैं।
बॉलीवुड हँगामा
बॉलीवुड हंगामा (पहले इण्डियाएफएम अथवा इण्डियाएफएम डॉट कॉम नाम से प्रचलित) बॉलीवुड की प्रमुख मनोरंजन वेबसाइट है, जो "हंगामा डिजिटल मीडिया एंटरटेनमेंट" के अधीन है, जिसने इस बॉलीवुड पोर्टल का अधिग्रहण सन् 2000 में किया।
यह वेबसाइट भारतीय फ़िल्म उद्योग, मुख्य रूप से बॉलीवुड, फ़िल्म समीक्षाएँ एवं बॉक्स ऑफिस रपट से सम्बंधित समाचार प्रकाशित करती है। इसका प्रमोचन 15 जून 1998 में मूल नाम "इण्डियाएफएम डॉट कॉम" (indiafm.com) से हुआ। 2008 में इसने अपना नाम बदलकर "बॉलीवुड हंगामा" रख लिया। जनवरी 2013 के आँकड़ों के अनुसार इसकी यातायात वर्ग भारत में 444 है।
कल: यस्टर्डे एण्ड टुमॉरो
कल: यस्टर्डे एण्ड टुमॉरो मुंबई, भारत में २००५ में बनी एक हिन्दी चलचित्र है।
बुड्ढा होगा तेरा बाप
बुड्ढा... होगा तेरा बाप (पूर्व शीर्षक "बुड्ढा") २००१ में बनी एक बॉलीवुड हिन्दी चलचित्र है। इसका निर्देशन पुरी जगन्नाथ ने अपनी दूसरी हिन्दी फ़िल्म के रूप में किया था। पहली फ़िल्म थी ""। इस फ़िल्म में मुख्य अभिनय अमिताभ बच्चन, हेमा मालिनी, सोनू सूद, प्रकाश राय, चार्मी कौर, सोनल चौहान एवं रवीना टण्डन ने किये हैं। यह फ़िल्म १ जुलाई २०११ को रिलीज़ हुई थी और इसे आलोचकों से सकारात्मक प्रतिक्रियाएं मिलीं।
फ़िल्म का संगीत विशाल-शेखर ने दिया है और गीत अन्विता दत्त गुप्तन, विशाल ददलानी एवं स्वानंद किरकिरा द्वारा लिखे गये हैं।
तिग्रीन्या भाषा
तिग्रीन्या पूर्वी अफ़्रीका में उत्तरी इथियोपिया के तिग्राय प्रदेश और पड़ोसी देश इरित्रिया के दक्षिणी भाग में बोली जाने वाली एक सामी भाषा है। ध्यान दें कि यह एक अन्य भाषा, तिग्रे, से मिलती-जुलती लेकिन भिन्न है। इन दोनो भाषाओं को इस क्षेत्र में बसने वाले तिग्राय-तिग्रीन्या समुदाय के लोग बोलते हैं। तिग्रीन्या के ६५% मातृभाषी इथियोपिया में और ३५% इरित्रिया में बसे हुए हैं।
तिग्राय प्रदेश
तिग्राय प्रदेश (ትግራይ ክልል Tigrāy Kilil) इथियोपिया के ९ जाति-आधारित प्रदेशों का सबसे उत्तरी प्रदेश है। यह पहले प्रदेश-१ के नाम से जाना जाता था। इसकी उत्तरी सीमाएँ इरित्रिया से लगती हैं। यहाँ तिग्रीन्या भाषा बोलने वाले तिग्राय लोग बहुसंख्या में हैं।
तिग्राय-तिग्रीन्या लोग
तिग्राय-तिग्रीन्या (Tigray-Tigrinya people) पूर्वी अफ़्रीका में इरित्रिया और इथियोपिया के तिग्राय प्रदेश में बसने वाले एक समुदाय का नाम है। इसके सदस्य तिग्रीन्या भाषा बोलते हैं और तिग्राय प्रदेश की आबादी के ९६% से अधिक हैं। इनकी कुल जनसंख्या ९० लाख से ज़रा अधिक है, जिसमें से ५७ लाख इथियोपिया में और ३४ लाख इरित्रिया में रहते हैं।
सामूहिक कृषि
सामूहिक कृषि () ऐसी कृषि को कहते हैं जिसमें कई किसान मिलकर भागीदारी से कहीं कृषि का उद्योग चलाएँ। कुछ साम्यवादी व्यवस्थाओं में किसानो और मवेशी-पालकों को सरकारी आदेश से संगठित करके सामूहिक कृषि में लगाया गया था, मसलन भूतपूर्व सोवियत संघ की कोलख़ोज़ प्रणाली में ऐसा होता था। अन्य स्थानों पर कृषक स्वेच्छा से कृषि सहकारी योजनाओं में संगठित होकर सामूहिक खेती करते थे, उदाहरण के लिए इज़राइल की किब्बुत्ज़ प्रणाली में।
धर्मेंद्र कोली
धर्मेन्द्र सिंह कोली दिल्ली से भारतीय राजनीतिज्ञ हैं। वो आम आदमी पार्टी के सदस्य हैं और दिसम्बर २०१३ में दिल्ली विधानसभा के लिए सीमापुरी निर्वाचन क्षेत्र से निर्वाचित हुये।
कोली ने दसवीं कक्षा अखिल भारतीय माध्यमिक विद्यालय परीक्षा से २००५ में की।
वर्ष २००५ से २०१३ तक कोली, अरविंद केजरीवाल और मनीष सिसोदिया द्वारा स्थापित "परिवर्तन" नामक संस्था में सामाजिक कार्यकर्ता व अपनी बहन संतोष कोली के सहायक रहे। संतोष कोली आम आदमी पार्टी (आप) की सदस्या थी। वो दिल्ली से सूचना का अधिकार अधिनियम एवं सामाजिक कार्यकर्ता थी। दिसम्बर २०१३ के दिल्ली विधान सभा चुनाओं के लिए वो आप की सीमापुरी विधानसभा सीट से दावेदार थी। उन्हें चुनावों से पूर्व जून २०१३ में दिल्ली से सटे कौशांबी में एक तेज रफ्तार कार ने टक्कर मार दी थी। संतोष कोली के निधन के बाद अगस्त २०१३ में धर्मेन्द्र को सीमापुरी से आप उम्मीदवार नियुक्त किया गया। उन्होंने इस सीट पर भारतीय राष्ट्रीय कांग्रेस (कांग्रेस) के वीर सिंह धींगन को हराया। यह अनुसुचित जाति और जनजाति के लिए आरक्षित सीट है जहाँ २०१३ तक हमेशा कांग्रेस उम्मीदवार विजेता रहा है।
कोली अविवाहित हैं और सुन्दर नगरी, दिल्ली के पुनर्वास कॉलोनी में अपने परिवार के साथ रहते हैं यह कॉलोनी सीमापुरी निर्वाचन क्षेत्र के अन्तर्गत आता है। उनके एक बड़ी बहन है जिनका नाम उषा है।
विद्युत मशीन
वैद्युत अभियांत्रिकी में, विद्युत मशीन, विद्युत मोटर और विद्युत जनित्र तथा अन्य विद्युतचुम्बकीय उपकरणों के लिये एक व्यापक शब्द है । यह सब वैद्युतयांत्रिक उर्जा-परिवर्तक हैं। विद्युत मोटर विद्युत उर्जा को यांत्रिक उर्जा मे, जब कि विद्युत जनित्र यांत्रिक उर्जा को विद्युत ऊर्जा मे परिवर्तित करता है। यंत्र के गतिशील भाग घूर्णन या रैखिक गति (रैखिक मोटरों में) रख सकते हे। मोटर और जनित्र के अतिरिक्त, बहुधा ट्रांसफार्मर (परिणामित्र) का तीसरी श्रेणी की तरह समावेश किया जाता है, हालाँकि इनमें कोइ गतिशील खंड नही होते, फिर भी प्रत्यावर्ती उर्जा की वोल्टता को परिवर्तित करता है।
विद्युत यंत्रों का विकास १९वीं शताब्दी के मध्य में शुरू हुआ था। उस समय से अब तक विद्युत मशीनें उद्योगों से लेकर हमारे घरों तक सर्वत्र व्याप्त हो गयीं हैं। विद्युत-जनित्र  के स्वरूप मे ये विद्युत यंत्र संसार की लगभग समस्त वैद्युत शक्ति का उत्पादन करते हैं। इसी तरह, सम्पूर्ण उत्पादित विद्युत ऊर्जा के लगभग ६० प्रतिशत का उपभोग विद्युत मोटरों द्वारा किया जाता है। इनकी व्यापकता को देखते हुए, वैश्विक संरक्षण के लिये अधिक कार्यक्षम (efficient) विद्युत यंत्र विकसित करना अत्यन्त महत्वपूर्ण है।
सार रूप में, ट्रांसफॉर्मर, विद्युत मोटर, विद्युत जनित्र आदि को विद्युत मशीन (electrical machine) कहते हैं। विद्युत मशीनें तीन प्रकार से ऊर्जा का परिवर्तन करतीं हैं: इनमें से विद्युत जनित्र तथा विद्युत मोटर घूमने वाली मशीने हैं जबकि ट्रांसफॉर्मर स्थैतिक मशीन (अर्थात, बिना घूमे ही कार्य करने वाली विद्युत मशीन) है। घूर्णी विद्युत मशीनें तीन प्रकार की होतीं हैं-
विद्युत यंत्र (मोटर और जनित्र) का वर्गीकरण उसके कार्य करने के भौतिक सिद्धान्त के आधार पर किया जा सकता है। विद्युत मशीनों का वर्गीकरण इस प्रकार से भी किया जा सकता है कि वे विद्युत ऊर्जा उत्पन्न करतीं हैं (विद्युत जनित्र), या विद्युत ऊर्जा को यांत्रिक ऊर्जा में बदलतीं हैं (मोटर), या विद्युत ऊर्जा का नियंत्रण करतीं हैं (जैसे ऐम्प्लीडाइन)। विद्युत मशीनों का वर्गीकरण इस आधार पर भी किया जा सकता है कि वे दिष्ट धारा मशीन हैं या प्रत्यावर्ती धारा मशीन।
अन्य प्रमुख विद्युत मशीनें ये हैं- एम्प्लीडाइन (Amplidyne), सिन्क्रो (Synchro), मेटाडाइन (Metadyne), भंवर धारा क्लच (Eddy current clutch), भंवर धारा ब्रेक (Eddy current brake), भंवर धारा डाइनेमोमीटर (Eddy current dynamometer), हिस्टेरिसिस डाइनेमोमीटर (Hysteresis dynamometer), घूर्णी परिवर्तक (Rotary converter), प्रेरण नियंत्रक (इंडक्शन रेगुलेटर) तथा वार्ड लियोनार्ड सेट (Ward Leonard set)।
नीचे की तालिका में विद्युत मशीनों की डिजाइन से सम्बन्धित समीकरण दिए गए हैं।
विद्युत शक्ति प्रणाली
विद्युत शक्ति प्रणाली (Electric Power System) से आशय विद्युत युक्तियों के नेटवर्क से है जो विद्युत ऊर्जा के उत्पादन, सम्प्रेषण, वितरण तथा उपयोग के लिये लगाए जाते हैं।
विद्युत मृत्यु
विद्युत आघात से जानबूझकर की गई मृत्यु या दुर्घटनावश हुई मृत्यु को विद्युन्मृत्यु या विद्युत मृत्यु (Electrocution) कहते हैं। 'एल्क्ट्रोक्यूशन' शब्द की तब सामने आया था जब १८९० में 'विद्युत कुर्सी' का उपयोग हुआ था।
विद्युन्मृत्यु मृत्युदंड देने की विधि है, जिसका उपयोग पहली बार न्यूयॉर्क में ६ अगस्त १८९० ई. को हुआ था। माना जाता है कि इस विधि में मृत्यु बिना कष्ट के तत्काल होती है। इसमें मुख्यतः में २,३०० वोल्ट, एकल प्रावस्था (single phase), ६० साइकिल (cycle) प्रत्यावर्ती धारा का एक प्रेरण वोल्टता (induction voltage) नियंत्रक और स्वपरिणमित्र (autotransformer) होता है। साथ ही आवश्यक स्विच और मीटर होते हैं।
यह संयंत्र विद्युन्मृत्यु कुर्सी को, जिसपर दंडित व्यक्ति को बैठाया जाता है, २,००० वोल्ट की धारा प्रदान करता है और उसके सीने, भुजाओं, उरु संधि, टखने और पिंडली के बीच के पतले भाग को पट्टे से सुरक्षित रूप से बाँध दिया जाता है। उसके सिर के लिए टेक की व्यवस्था होती है और चेहरे पर नकाब डाली जाती है। नम, स्पंजरेखित (sponge lined) और समुचित रूप से ढले इलेक्ट्रोडों को सिर और एक पैर की पिंडली पर पट्ट द्वारा कसकर बाँध देते हैं। प्रारंभ में २,००० वोल्ट धारा का आघात दिया जाता है और फिर इसे तुरंत घटाकर ५०० वोल्ट कर दिया जाता है। ३० सेकंड के अंतर पर दो मिनट तक धारा को घटाया बढ़ाया जाता है। इस बीच चार से आठ ऐंपियर तक की धारा प्रवाहित की जाती है। स्विच खोल दिए जाते हैं और आधिकरिक डाक्टर शरीर की परीक्षा लेकर उसे कानूनन मृत करार देता है।
विद्युन्मृत्यु के दौरान व्यक्ति तत्क्षण निश्चेत हो जाता है, अत: मरने की क्रिया बिना कष्ट के पूरी होती है। धारा के प्रथम संपर्क में ही परिसंचरण और श्वसन बंद हो जाते हैं। देर तक धारा के अनुप्रयोग से जैव क्रियाओं का स्थायी अपविन्यास (derangement) हो जाता है और उनमें पुनरुज्जीवन की कोई संभावना नहीं रह जाती। मृत्यु के कुछ मिनट बाद तक मेरुदंड और पैर पर बंधे इलेक्ट्रोड के निकट १२० डिग्री फारेनहाइट से १२८ डिग्री फारेनहाइट तक, या इससे भी अधिक ताप पाया जाता है।
पट्टिका जैक
पट्टिका जैक (pallet jack या pallet truck) पट्टिकाओं (pallets) को उठाने या उठाकर दूसरे स्थान पर ले जाने के लिए प्रयुक्त एक औजार है। यह चीजों को बहुत थोड़ा ही ऊँचाई तक उठाता है ताकि वे फर्श को छोड़ दें और उन्हें दुसरे जगह ले जाया जा सके। पट्टिका जैक में रोलर के आकार के पहिए लगे होते हैं ताकि वस्तु को उठाने के बाद इसे सुविधापूर्वक चलाया भी जा सके। उठाने का कार्य हाइड्रॉलिक की सहायता से किया जाता है। आजकल बैटरीचालित पट्टिका जैक भी प्रयोग किए जा रहे हैं।
तिग्रे भाषा
तिग्रे (ትግረ, Tigre), जिसे सूडान मे ख़ासा बुलाया जाता है, पूर्वोत्तरी अफ़्रीका में बोली जाने वाली एक सामी भाषा है। यह इरित्रिया और उसके पड़ोस में स्थित सुडान के कुछ क्षेत्रों में बसने वाले तिग्रे समुदाय के सदस्यों द्वारा बोली जाती है। ध्यान दें कि यह इथियोपिया और इरित्रिया में बोली जाने वाली तिग्रीन्या भाषा से सम्बन्धित लेकिन भिन्न है। तिग्रे और तिग्रीन्या प्राचीन गीइज़ भाषा की दो आधुनिक वंशज समझी जाती हैं।
सार-संग्रह
किसी ज्ञानराशि के संक्षिप्त किन्तु सर्वसमावेशी (comprehensive) संकलन को सार-संग्रह (compendium) कहते हैं। उदाहरण के लिए कोई सार-संग्रह किसी बड़े ग्रन्थ का साररूप हो सकता है। प्रायः जिस ज्ञानराशि का सार-संग्रह किया जाता है वह मानव-रुचि के सीमित क्षेत्र का ही प्रतिनिधित्व करती है। इस दृष्टि से, ज्ञानकोश या विश्वकोश मानव के सम्पूर्ण ज्ञान का सार-संग्रह कहा जा सकता है।
21वीं शताब्दी में विभिन्न क्षेत्रों के लोकीकृत, ऑनलाइन सार-संग्रहों के उदय का काल रहा है।
सॉरन किअर्केगार्ड
सोरेन किर्केगार्द का जन्म 15 मई,1813 को कोपेनहेगन में हुआ था। अस्तित्ववादी दर्शन के पहले समर्थक हालांकि उन्होंने अस्तित्ववाद शब्द का प्रयोग नहीं किया। किर्केगार्द का देहांत 4 नवंबर 1855 को हुआ।
नोबोरू कराशिमा
नोबोरू कराशिमा एक जापानी इतिहासकार और प्रोफ़ेसर हैं वह २०१३ में पद्म श्री से जीता हैं।
गॉन्डोफर्नीज
गॉन्डोफर्नीज (English pronunciation: Gondophernes or Gondophares;उत्कर्ष पहली शताब्दी), अराकेशिया, काबुल और गांधार (वर्तमान अफगानिस्तान व पाकिस्तान) में शासन करने वाले हिन्द-पहलव (भारतीय-पार्थियन) राजा थे। कुछ विद्वान इनके नाम गॉन्डोफर्नीज को इनके आर्मेनियाई रूप गेथास्पर या गास्पार भी मानते हैं, जो पूर्व से ईसा मसीह के जन्मोत्सव में पहुँचकर उनकी पूजा करने वाले तीन बुद्धिमान व्यक्तियों में से एक का पारंपरिक नाम है।
गॉन्डोफर्नीज के बारे में पहली जानकारी अप्रामाणिक "एक्टस ऑफ टॉमस दि एपोसल" के जरिए मिलती है, जिसमें कहा गया है, कि संत टॉमस गॉन्डोफर्नीज के दरबार में गए, जहां उन्हें शाही महल बनाने की ज़िम्मेदारी सौंपी गयी। लेकिन निर्माण के लिए दी गयी राशि को लोक कल्याण में खर्च करने के कारण उन्हें बंदी बना लिया गया। कहानी के अनुसार, उसी दौरान राजा के भाई गैड की मृत्यु हो गयी और फरिश्तों ने उन्हें स्वर्ग ले जाकर संत टॉमस के अच्छे कर्मों द्वारा निर्मित महल दिखाया। गैड को फिर से जीवन प्रदान किया गया और उन्होने व गॉन्डोफर्नीज ने ईसाई धर्म स्वीकार कर लिया।
गॉन्डोफर्नीज के सिक्के, जिनमें से कुछ पर उनका भारतीय नाम गुन्दफर्न अंकित है, यह संभावना दर्शाते हैं कि उन्होने पूर्वी ईरान और पश्चिमोत्तर भारत, दोनों पर एकछत्र शासन किया होगा। तख्त-ए-बही (पेशावर के निकट) के अभिलेख के अनुसार गॉन्डोफर्नीज ने कम से कम 26 वर्षों तक शासन किया, जो संभवत: 19 से 45 ई. तक रहा।
तिग्रे लोग
तिग्रे (Tigre people) पूर्वी अफ़्रीका में इरित्रिया और सूडान के कुछ क्षेत्रों में बसने वाले एक समुदाय का नाम है। इसके सदस्य तिग्रे भाषा बोलते हैं। व्यावसायिक रूप से वे अधिकतर ख़ानाबदोश पशु-पालन में जुटे हुए हैं। तिग्रे लोग इरित्रिया और इथियोपिया के तिग्राय-तिग्रीन्या लोगों और सूडान के बेजा लोगों से सम्बन्धित लेकिन भिन्न हैं।
यूटीवी मोशन पिक्चर्स
यूटीवी मोशन पिक्चर्स डिज्नी यूटीवी की फ़िल्म इकाई है जो द वॉल्ट डिज़्नी कंपनी की सहायक है।
यूटीवी मोशन पिक्चर्स भारत के अग्रणी स्टूडियों में से एक है। यह स्टूडियो की गतिविधियों में विस्तार भारत में और विश्वस्तर पर फ़िल्मों के रचनात्मक विकास, निर्माण, विपणन, वितरण, लाइसेंस, विक्रय और प्रबन्धन के क्षेत्र में है।
अफ़ार लोग
अफ़ार, जिन्हें क़फ़ार और दनाकिल भी कहते है, अफ़्रीका के सींग के क्षेत्र में रहने वाला एक समुदाय है। वे मुख्य रूप से इथियोपिया के अफ़ार प्रदेश में और उत्तरी जिबूती में रहते हैं, हालांकि इसके कुछ सदस्य इरित्रिया के दक्षिणी भाग में और सोमालिया भी बसे हुए हैं। वे अफ़ार भाषा बोलते हैं।
बस्टर कीटन
जोसफ फ्रेंक "बस्टर" कीटन (4अक्टूबर 1895 – 1 फ़रवरी 1966) एक अमेरिकी हास्य अभिनेता, फिल्म निर्माता, निर्देशक और लेखक थे। उन्हें मुख्यतः उनकी मौन फ़िमों के लिए जाना जाता है, जिनमें वो भावशून्य, आत्मसंयम के साथ लगातार कार्य के ट्रेडमार्क का नाम प्राप्त किया "द ग्रेट स्टोन फेस"।
"एंटरटेनमेंट वीकली" नामक अमेरिकी पत्रिका ने बस्टर कीटन (आजीवन अभिनय नाम) को सातवें सबसे महान निर्देशक के रूप में चुना। प्रारंभिक फिल्म युग के ज़बरदस्त हास्य कलाकारों में से एक, जोसेफ फ्रैंक कीटन IV का जन्म 4 अक्टूबर, 1895 को पाइका, कंसास में हुआ था। उनके माता-पिता, जो और मायरा, दोनों ही वयोवृद्ध कलाकार थे, और कीटन ने पहली बार 3 वर्ष की आयु में अपने अभिनय में शामिल होने के बाद प्रदर्शन करना शुरू किया। जैसा कि किंवदंती है, सीढ़ियों की एक उड़ान नीचे गिरने के बाद उन्होंने "बस्टर" का नाम कमाया, जब वह 18 महीने का था। जादूगर हैरी हौदिनी ने बच्चे को उकसाया और लड़के के माता-पिता ने चुटकी लेते हुए कहा, "यह एक वास्तविक बस्टर था!" Keaton जल्दी से विकसित होने के लिए एक बिट के आसपास खटखटाया जा रहा था। अपने माता-पिता के साथ एक ऐसे कार्य में काम करना, जो खुद को उबड़-खाबड़ होने पर गर्व करता था, कीटन अक्सर अपने पिता द्वारा इधर-उधर उछाला जाता था। इन प्रदर्शनों के दौरान कीटन ने डेडनेस लुक प्रदर्शित करना सीख लिया जो बाद में उनके कॉमेडी करियर की पहचान बन जाएगा। "यह थिएटर के इतिहास में अब तक का सबसे बड़ा नॉकआउट एक्ट था," बाद में उन्होंने अपने माता-पिता के साथ किए गए प्रदर्शनों के बारे में कहा। 1907 से शुरू होकर, कीटन ने मिशिगन के मुस्केगॉन में कई बचपन की गर्मियों में बिताया, जहां उनके पिता ने द एक्टर्स कॉलोनी की स्थापना में मदद की थी। उस समय, यह क्षेत्र वूडविलियन कलाकारों के लिए एक गंतव्य बन गया था और समुदाय ने युवा मनोरंजनकर्ता को प्रेरित किया।
अफ़ार प्रदेश
अफ़ार प्रदेश (አፋር ክልል, Afar Region) इथियोपिया के ९ जाति-आधारित प्रदेशों का सबसे उत्तरी प्रदेश है। यह पहले प्रदेश-२ के नाम से जाना जाता था। इसकी उत्तरी सीमा इरित्रिया और पूर्वी सीमा जिबूती से लगती हैं। यहाँ अफ़ार भाषा बोलने वाले अफ़ार लोग बहुसंख्या में हैं और प्रान्तीय आबादी का लगभग ९०% हैं। प्रसिद्ध अफ़ार द्रोणी इस प्रदेश के उत्तर में स्थित है और महान दरार घाटी का हिस्सा है। अफ़ार प्रदेश की राजधानी सेमेरा है, जो एक नवनिर्मित शहर है।
केंचुआ खाद
केंचुआ खाद या वर्मीकम्पोस्ट (Vermicompost) पोषण पदार्थों से भरपूर एक उत्तम जैव उर्वरक है। यह केंचुआ आदि कीड़ों के द्वारा वनस्पतियों एवं भोजन के कचरे आदि को विघटित करके बनाई जाती है।
वर्मी कम्पोस्ट में बदबू नहीं होती है और मक्खी एवं मच्छर नहीं बढ़ते है तथा वातावरण प्रदूषित नहीं होता है। तापमान नियंत्रित रहने से जीवाणु क्रियाशील तथा सक्रिय रहते हैं। वर्मी कम्पोस्ट डेढ़ से दो माह के अंदर तैयार हो जाता है। इसमें 2.5 से 3% नाइट्रोजन, 1.5 से 2% सल्फर तथा 1.5 से 2% पोटाश पाया जाता है।
केंचुआ खाद की विशेषताएँ : इस खाद में बदबू नहीं होती है, तथा मक्खी, मच्छर भी नहीं बढ़ते है जिससे वातावरण स्वस्थ रहता है। इससे सूक्ष्म पोषित तत्वों के साथ-साथ नाइट्रोजन 2 से 3 प्रतिशत, फास्फोरस 1 से 2 प्रतिशत, पोटाश 1 से 2 प्रतिशत मिलता है।केंचुआ कृषकों का मित्र एवं 'भूमि की आंत' कहा जाता है। यह सेन्द्रिय पदार्थ (ऑर्गैनिक पदार्थ), ह्यूमस व मिट्टी को एकसार करके जमीन के अन्दर अन्य परतों में फैलाता है इससे जमीन पोली होती है व हवा का आवागमन बढ़ जाता है, तथा जलधारण की क्षमता भी बढ़ जाती है। केचुँए के पेट में जो रासायनिक क्रिया व सूक्ष्म जीवाणुओं की क्रिया होती है, उससे भूमि में पाये जाने वाले नत्रजन, स्फुर (फॉस्फोरस), पोटाश, कैलशियम व अन्य सूक्ष्म तत्वों की उपलब्धता बढ़ती है। ऐसा पाया गया है कि मिट्टी में नत्रजन 7 गुना, फास्फोरस 11 गुना और पोटाश 14 गुना बढ़ता है।
केचुँए अकेले जमीन को सुधारने एवं उत्पादकता वृद्धि में सहायक नहीं होते बल्कि इनके साथ सूक्ष्म जीवाणु, सेन्द्रित पदार्थ, ह्यूमस इनका कार्य भी महत्वपूर्ण है।
केचुँए सेन्द्रिय पदार्थ, एवं मिट्टी खाने वाले जीव है जो सेप्रोफेगस वर्ग में आते है। इस वर्ग में दो प्रकार के केचुँए होते हैं :-
भारतीय रिज़र्व बैंक के गवर्नर
भारतीय रिज़र्व बैंक के गवर्नर, भारत के केन्द्रीय बैंक, भारतीय रिज़र्व बैंक, के सबसे वरिष्ठ बैंककर्मी होते हैं। 1935 में स्थापना के बाद, भारतीय रिज़र्व बैंक की कमान अब तक कुल 25 गवर्नर संभाल चुके हैं। रिज़र्व बैंक के पहले गवर्नर सर ओसबोर्न स्मिथ थे और वर्त्तमान नवनियुक्त पूर्व वित्त सचिव व वित आयोग के वर्तमान सदस्य शक्तिकांत दास बनाये गये हैं, जिन्होंने 11 दिसंबर 2018 को पदभार ग्रहण किया। व रिजर्व बैंक के 25 वें गवर्नर बने हैं।
भारतीय रिजर्व बैंक के गवर्नर का पद सँभालने वाले लोगों की सूची इस प्रकार है: -
ओसबोर्न स्मिथ
सर ओसबोर्न आरकेल स्मिथ (26 दिसम्बर 1876 - 30 अगस्त 1952) 1 अप्रैल 1935 से 30 जून 1937 तक भारतीय रिज़र्व बैंक के पहले गवर्नर थे।
स्मिथ एक पेशेवर बैंकर थे और उन्होंने ऑस्ट्रेलिया के कॉमनवेल्थ बैंक में 20 साल एवं न्यू साउथ वेल्स बैंक में 10 साल की सेवा की। १९२६ में वे इंपीरियल बैंक ऑफ इण्डिया के प्रबंधक गवर्नर बने। 1 अप्रैल 1935 को उन्हें भारतीय रिज़र्व बैंक का गवर्नर नियुक्त किया गया। अपने कार्यकाल में उन्होंने किसी बैंक नोट पर हस्ताक्षर नही़ किए।
ओरोमिआ प्रदेश
ओरोमिआ प्रदेश (ኦሮሚያ ክልል, Oromia Region) इथियोपिया के ९ जाति-आधारित प्रदेशों में से एक है। क्ष्रेत्रफल और जनसंख्या दोनों के आधार पर यह इथियोपिया का सबसे बड़ा प्रदेश है। यहाँ के ८५% से अधिक लोग ओरोमो जाति के हैं।
जेम्स ब्रेड टेलर
सर जेम्स ब्रेड टेलर (21 अप्रैल 1891 - 17 फ़रवरी 1943) भारतीय रिजर्व बैंक के प्रथम डिप्टी गवर्नर व ओसबोर्न स्मिथ के बाद दूसरे गवर्नर थे। उन्होंने 1 जुलाई 1937 से 17 फ़रवरी 1943 को अपनी मृत्यु तक यह पद संभाला।
1 अप्रैल 1935 को उन्हें तथा सर सिकंदर हयात खान को भारतीय रिजर्व बैंक के प्रथम डिप्टी गवर्नर नियुक्त किया गया। 1 जुलाई 1937 को वे गवर्नर के पद पर पदोन्नत हुए।
नाभिकीय प्रौद्योगिकी
उन सभी प्रौद्योगिकियों को नाभिकीय प्रौद्योगिकी (Nuclear technology) कहते हैं जिनमें कोई नाभिकीय अभिक्रिया सम्मिलित हो। नाभिकीय ऊर्जा, नाभिकीय औषधि, परमाणु हथियार आदि नाभिकीय प्रौद्योगिकी के प्रमुख उदाहरण हैं। वास्तव में नाभिकीय प्रौद्योगिकी का क्षेत्र बहुत विस्तृत हो चुका है तथा यह धूम संसूचक (smoke detectors) से लेकर नाभिकीय रिएक्टर और परमाणु अस्त्रों तक फैली हुई है।
बेनेगल रामा राव
सर बेनेगल रामा राव (1 जुलाई 1889 - 13 दिसम्बर 1969) 1 जुलाई 1949 से लेकर 14 जनवरी 1957 तक भारतीय रिज़र्व बैंक के चौथे गवर्नर थे।  भारतीय सिविल सेवा में शामिल होने के बाद एवं भारतीय रिजर्व बैंक के शामिल होने से पहले उन्होंने निम्न पदों पर कार्य किया -
विज्ञान नगरी, कोलकाता
कोलकाता की विज्ञान नगरी विज्ञान से सम्बन्धित एक प्रदर्शनी एवं संग्रहालय है। यह भारतीय उपमहाद्वीप में अपने तरह का सबसे बड़ा विज्ञान केन्द्र है। यह भारत सरकार के संस्कृति मंत्रालय के अन्तर्गत आता है।
इसमें दो सुविधाएँ हैं– विज्ञान केन्द्र एवं सम्मेलन केन्द्र। विज्ञान नगरी परिसर में स्पेस ओडीसी, डायनामोशन, क्रम-विकास पार्क, समुद्रवर्ती केन्द्र और एक विज्ञान पार्क है। स्पेस ओडीसी में प्रथम दीर्घाकार फार्मेट चलचित्र प्रेक्षागृह, समय यंत्र, 3-विमीय दृश्य प्रेक्षागृह, दर्पण का जादू और अंतरिक्ष विज्ञान, गतिविद्युत एवं कल्पित सत्य पर प्रदर्श (मॉडल) हैं। दर्शकों की शिक्षा तथा उनके मनोरंजन दोनों के लिए विज्ञान एवं प्रौद्योगिकी कोना, जल जीवशाला, भीमकाय रोबोटिक कीड़ों पर एक प्रदर्शनी तथा अनेक अन्त:क्रियात्मक प्रदर्श हैं।
सम्मेलन केन्द्र परिसर में एक बड़ा प्रेक्षागृह (2232 आसन क्षमता वाला), एक छोटा प्रेक्षागृह (392 आसन क्षमता) और एक संगोष्ठी कक्ष है जिसमें 15 से लेकर 100 की आसन क्षमता, अन्त: गृह (270 वर्ग मीटर) और मुक्त प्रांगन प्रदर्शनी स्थल (20000 वर्ग मीटर) है। प्रेक्षागृह एवं संगोष्ठी कक्ष पूर्णत: वातानुकुलित हैं। कम्पनी की वार्षिक आम सभाओं तथा सांस्कृतिक कार्यक्रमों के लिए विज्ञान नगरी का सम्मेलन केन्द्र सर्वाधिक पसंदीदा स्थल है।
पीली आंधी
पीली आंधी या धूल भरी आंधी एक मौसम संबंधी घटना है जो ग्रीष्म ऋतु के महीनों के दौरान पूर्व एशिया के कई हिस्सों को बहुत प्रभावित करती है। यह धूल मंगोलिया, उत्तरी चीन और कज़ाकस्तान के रेगिस्तानों से उत्पन्न होती है जिसे रेगिस्तान में बहने वाली उच्च गति की सतही हवायें और प्रचंड अंधड़, महीन धूल के सघन बादलों में परिवर्तित कर देते हैं। स्थानीय हवायें इन बादलों को पूर्व की ओर धकेलती हैं और यह बादल चीन, उत्तरी और दक्षिण कोरिया, जापान, के साथ रूस के सुदूर पूर्व के कुछ हिस्सों के ऊपर से गुजरते हैं। कभी कभी, यह हवाई कण बह कर संयुक्त राज्य अमेरिका तक पहुँच कर वहां की हवा में मिल कर उसकी गुणवत्ता को खराब करते हैं।
पिछले कई दशकों में यह एक विकराल समस्या बन कर उभरी है जिसका मुख्य कारण धूल के कणों में समाहित औद्योगिक प्रदूषकों की मात्रा में हुई वृद्धि है। इसके साथ पिछले कुछ दशकों में चीन में हुआ व्यापक मरुस्थलीकरण भी पीली आधियों की घटनायों में हुई वृद्धि का प्रमुख कारण है। अन्य कारणों में कज़ाकस्तान और उज़्बेकिस्तान के अरल सागर का सूखना भी है क्योंकि एक सोवियत कृषि कार्यक्रम के चलते इसमें विसर्जित होने वाली दो मुख्य नदियों अमू और सीर का मार्गपरिवर्तित कर उनके जल को कपास की खेती के लिए मध्य एशियाई रेगिस्तान की सिंचाई करने में इस्तेमाल किया जा रहा है। अक्सर आंधी में धूल के साथ-साथ विभिन्न प्रदूषक जैसे कि गंधक या सल्फर (अम्लीय वर्षा का मुख्य घटक), कालिख, राख, कार्बन मोनोऑक्साइड अन्य विषाक्त प्रदूषक जैसे कि भारी धातुयें (पारा, कैडमियम, क्रोमियम, आर्सेनिक, सीसा, जस्ता, तांबा आदि) के अलावा कैसरजन (कार्सिनोजन) तत्व, विषाणु, जीवाणु, कवक, कीटनाशक, प्रतिजैविक (एंटीबायोटिक), अभ्रक, शाकनाशक, प्लास्टिक सामग्री, दहन से उत्पन्न उत्पाद और थैलेट की नकल करने वाले हार्मोन भी शामिल होते हैं।
वैज्ञानिकों को यह पता है कि यह अंतरमहाद्वीपीय धूल के गुबार विषाणुओं और जीवाणुओं के वाहक होते हैं और सूक्ष्मजीवविज्ञानी डेल डब्ल्यू ग्रिफिन कहते हैं कि, “ पहले ज्यादातर लोग यह मानते थे कि सूरज की पराबैंगनी किरणें इन बादलों को कीटाणु रहित बना देती हैं,” पर अब हमने यह पाया है कि, “यह सच नहीं है।"
एशियाई भूरा बादल
एशियाई भूरा बादल, वायु प्रदूषकों द्वारा बारबार बनने वाला एक विशाल बादल अथवा परत है जिसकी मोटाई लगभग 3000 मी होती है और इसका विस्तार दक्षिण एशिया के कुछ हिस्सों तक होता है जिनमें उत्तरी हिंद महासागर, भारत और पाकिस्तान शामिल हैं। दुनिया के इस हिस्से में सर्दियों के चार महीने लगभग न के बराबर बारिश होती है, जिसके कारण आकाश में व्याप्त प्रदूषक और धूल के कण धुल नहीं पाते और समय के साथ इनकी सघनता बढ़ती रहती है। कभी कभी तो सूरज भी अस्पष्ट नज़र आता है। प्रदूषण की इस मोटी परत को दुनिया का सबसे बड़ा प्रदूषण माना जाता है।
उपग्रह से प्राप्त तस्वीरों में यह बादल प्रति वर्ष जनवरी से मार्च के मध्य हवा में तैरते एक विशाल भूरा धब्बे के समान दिखाई देता है जो दक्षिण एशिया के अधिकांश और हिंद महासागर के उत्तरी भाग को ढके रहता है।
यह विभिन्न कणों, एयरोसौल और जैविक सामग्री के दाहन, औद्योगिक उत्सर्जन और मोटर वाहनों द्वारा उत्सर्जित गैसीय प्रदूषकों के मिश्रण से बनता है। इसका एक उल्लेखनीय उदाहरण ग्रामीण भारत और बांग्लादेश में ईंधन के रूप में जलाया जाने वाला गोबर है। इन कणों से बना यह कुहासा विषैला होता है और वर्षा और धूप पर यह विपरीत प्रभाव डालता है। इसके प्रभावों के चलते प्रतिवर्ष लाखों लोग अपनी जान गंवाते है।
मुरारी गुप्त
मुरारि गुप्त चैतन्य महाप्रभु के प्रम भक्त थे। इनका जन्म श्रीहट्ट में वैद्य वंश में हुआ था और इनके परिवार वाले वहाँ से नवद्वीप आकर श्री गौरांग के पड़ोस में बस गये। यह श्री गोरांग के बाल्यबंधु तथा सहपाठी थे। इन्होंने संस्कृत काव्य ग्रंथ 'चैतन्यचरितामृत' में इस सबका वर्णन किया है। यह ग्रन्थ आम लोगों में 'मुरारी गुप्तेर कड़चा' (मुरारी गुप्त का कड़चा) नाम से प्रसिद्ध है। इस ग्रंथ के सिवा पदावली भी बनाई है तथा 'रामाष्टक' भी लिखा है। महाप्रभु के प्रति इनकी भक्ति अतुलनीय थी और श्री गौरांग भी इन पर अत्यंत स्नेह रखते थे।
सी॰ डी॰ देशमुख
सी॰डी॰ देशमुख (पूरा नाम: चिन्तामणि द्वारकानाथ देशमुख, जन्म: 14 जनवरी 1896, मृत्यु: 2 अक्टूबर 1982) भारतीय रिजर्व बैंक के पहले भारतीय गवर्नर थे, जिन्हें 1943 में ब्रिटिश राज द्वारा नियुक्त किया गया। ब्रिटिश राज ने उन्हें सर की उपाधि दी थी। इसके पश्चात् उन्होंने केंद्रीय मंत्रिमंडल में भारत के तीसरे वित्त मंत्री के रूप में भी सेवा की।
सी॰डी॰ देशमुख का जन्म महाराष्ट्र के रायगढ़ ज़िले के नाते में एक चंद्रसेनिया कायस्थ प्रभु परिवार में प्रतिष्ठित वकील द्वारिकानाथ गणेश देशमुख के यहाँ 14 जनवरी 1896 ई. को हुआ। इनकी माता का नाम भागीरथीबाई था, जो एक धार्मिक महिला थी। इनका बचपन रायगढ़ ज़िले के रोहा में ही बीता। इनका परिवार अत्यंत समृद्ध था और भूमि जोत पृष्ठभूमि की सार्वजनिक सेवा की एक परंपरा से जुड़ा हुआ था। देशमुख का एक शानदार अकादमिक कैरियर रहा है। उन्होने बंबई विश्वविद्यालय से 1912 में मैट्रिक परीक्षा प्रथम श्रेणी में उत्तीर्ण की और संस्कृत में पहली बार छात्रवृत्ति प्राप्त किया। इसके पश्चात 1917 में उन्होने यीशु कॉलेज, कैम्ब्रिज, इंग्लैंड से वनस्पति विज्ञान, रसायन विज्ञान और भूविज्ञान के साथ स्नातक की परीक्षा उत्तीर्ण की, जहाँ उन्हें वनस्पति विज्ञान में फ्रैंक स्मार्ट पुरस्कार प्राप्त हुआ। अंतत: वे 1918 में भारतीय सिविल सेवा परीक्षा में अव्वल रहे।
● DRTC का उद्घाटन - सी॰डी॰ देशमुख
● "विश्वविद्यालय ग्रंथालय विश्वविद्यालय का हृदय स्थल होता है" यह कथन किसका है  -   सी॰डी॰ देशमुख
लंदन से आई॰सी॰एस॰ (भारतीय सिविल सेवा) की परीक्षा उत्तीर्ण करने के बाद वे भारत में विभिन्न पदों पर काम करते रहे।उन्होंने भारत की ब्रिटिश राज के प्रतिनिधि के रूप में वर्षों तक 'विश्व बैंक' और 'अन्तर्राष्ट्रीय मुद्रा कोष' के गवर्नर के रूप में भी काम किया।  1949 ई॰ में आई॰सी॰एस॰ से सेवानिवृत्त होने के बाद वे भारतीय संसद के सदस्य और 'योजना आयोग' के सदस्य बनाये गए। 1950 में उन्हें देश के वित्त मंत्री के रूप में नेहरू जी के मंत्रिमंडल में सम्मिलित किया गया। महाराष्ट्र प्रदेश के निर्माण के आंदोलन के समय देशमुख ने वित्त मंत्री का पद तो त्याग दिया, किंतु उनको अन्य महत्त्वपूर्ण पद मिलते गए। वे विश्वविद्यालय अनुदान आयोग के अध्यक्ष बने और दिल्ली विश्वविद्यालय के उपकुलपति बनाये गए। देशमुख को 1975 में राष्ट्रपति ने पद्म विभूषण के अलंकरण से सम्मानित किया। उन्होंने कई पुस्तकें लिखीं। उनका विवाह एक अंग्रेज महिला से हुआ था, जिससे उन्हें एक बेटी थी, किन्तु 1946 में दाम्पत्य जीवन में मतभेद के दृष्टिगत सुलह का प्रयास विफल हुआ और उनकी पहली पत्नी इंग्लैंड लौट गईं। बाद में 1952 में 57 वर्ष की उम्र में उन्होंने 43 वर्ष की एक नि: संतान विधवा, स्वतंत्रता सेनानी,कांग्रेस पार्टी और लोकसभा की सदस्य व सामाजिक कार्यकर्ता दुर्गाबाई देशमुख से शादी कर ली।सी॰डी॰ देशमुख की मृत्यु 2 अक्टूबर 1982 को हुई।
के जी अम्बेगाओंकर
पहले गवर्नरः ओसबाॅर्न स्मिथ
दूसरे गवर्नरः जेम्स ब्रेन्ड टाॅयलर
तीसरे गवर्नरः सी0 डी0 देशमुक
सी0 डी0 देशमुक भारतीय रिजर्व बैंक के प्रथम भारतीय गवर्नर थे। जबकि ओसबाॅर्न स्मिथ रिजर्व बैंक के प्रथम गवर्नर थे जो एक ब्रिटिश थे। गवर्नर के क्रम के अनुसार सी0 डी0 देशमुक तीसरे गवर्नर थे।
चौथे गवर्नरः बेनेगल रामा राओ
पांचवे गवर्नरः के जी अम्बेगाओंकर 14 जनवरी 1957 से लेकर 28 फ़रवरी 1957 तक भारतीय रिज़र्व बैंक के पांचवे गवर्नर थे। वह भारतीय सिविल सेवा के सदस्य थे और भारतीय रिजर्व बैंक के डिप्टी गवर्नर के रूप में अपनी नियुक्ति से पहले वित्त सचिव के रूप में सेवा कर चुके थे।
एच॰ वी॰ आर॰ आयंगर
हूराव वरदराज आयंगर 1 मार्च 1957 से लेकर 28 फ़रवरी 1962 तक भारतीय रिज़र्व बैंक के छठे गवर्नर थे। अपनी नियुक्ति के पूर्व वह भारतीय सिविल सेवा के सदस्य और भारतीय स्टेट बैंक के अध्यक्ष रह चुके हैं।
जैतापुर परमाणु ऊर्जा परियोजना
जैतापुर परमाणु ऊर्जा परियोजना भारत के महाराष्ट्र के रत्नागिरि जिले में निर्माण के लिए प्रस्तावित एक परमाणु ऊर्जा परियोजना है। ९९०० मेगावाट क्षमता का यह संयंत्र न्यूक्लियर पावर कॉर्पोरेशन ऑफ इंडिया लिमिटेड (NPCIL) द्वारा निर्मित किया जाएगा।
यह फ्रांस के सहयोग से लगाया जा रहा है
अंडर द डोम
अंडर द डोम () अमेरिकी लेखक स्टीफ़न किंग द्वारा रचित विज्ञान गल्प उपन्यास है, जिसका प्रकाशन नवम्बर 2009 में हुआ था। 1970 के दशक के अंतिम और 1980 के शुरुआती वर्षों में किंग ने दो बार दो विभन्न शीर्षकों "द कैनिबल्स" और "अंडर द डोम" के साथ एक उपन्यास लिखने का प्रयास करा था जिसे वे पूरा नहीं कर पाए। 2009 में प्रकाशित "अंडर द डोम" उसी उपन्यास का आंशिक रूप से लिखा अवतरण है। अपने निजी जालपृष्ठ पर किंग बताते हैं कि कैसे ये दो अधूरी रचनाएँ एक ही विचार का उपयोग करने के दो बहुत अलग-अलग प्रयास थे, इस विचार का सार था कि किस प्रकार एक शहर के लोगों के व्यवहार में बदलाव आता है जब वे उस समाज से पूरी तरह अलग हो जाते हैं जहाँ वे हमेशा से थे। मूल लिखित सामग्री के केवल एक ही अध्याय को उपन्यास में शामिल किया गया है।
अकसूम राज्य
अकसूम राज्य () या अकसूमी साम्राज्य () पूर्वी अफ़्रीका के आधुनिक इथियोपिया व इरित्रिया देशों के क्षेत्र में स्थित एक राज्य था। इस इलाक़े में लौह युग में चौथी सदी ईसापूर्व से विकसित होना शुरू होकर, यह लगभग १०० ईसवी से लेकर लगभग ९४० ईसवी तक अस्तितिव में रहा। प्राचीन भारत और प्राचीन रोम के बीच में इसने एक महत्त्वपूर्ण व्यापारिक भूमिका निभाई और अपनी मुद्रा जारी करके भी व्यापार को बढ़ावा दिया। एक तरफ़ इसने अपने पश्चिम में स्थित कूश राज्य को अपने अधीन कर लिया और दूसरी ओर हिम्यरी राज्य पर क़ब्ज़ा करके अरबी प्रायद्वीप की राजनीति में भी प्रवेश कर लिया।
महाराजा एज़ाना (अनुमानित काल: ३२०-३६० ई) के शासनकाल में यह विश्व का पहला साम्राज्य बना जिसने ईसाई धर्म अपना लिया और ईरान के धार्मिक नेता मानी (२१६-२७६ ई) ने इसे ईरान, चीन और रोम की टक्कर की चौथी महान शक्ति बताया। ७वीं सदी में मक्का के कुछ मुस्लिम अनुयायी स्थानीय क़ुरैश क़बीले (जिन्होने तब इस्लाम नहीं अपनाया था और उसका बलपूर्वक विरोध कर रहे थे) के अत्याचार से बचने के लिए अकसूम में शरण लेने आ गए और यह घटना इस्लामी इतिहास में 'पहले हिज्र' के नाम से जानी जाती है। आज अकसूम राज्य की राजधानी, जिसका नाम भी अकसूम ही था, उत्तरी इथियोपिया में स्थित एक नगर है। यूरोप और मध्य-पूर्व के इतिहास में प्रसिद्ध 'शीबा की रानी' भी यहीं की निवासी मानी जाती थी।
अंडर द डोम (टीवी शृंखला)
अंडर द डोम () अमेरिकी विज्ञान-गल्प ड्रामा टेलिविज़न शृंखला है जिसका प्रसारण जून 24, 2013, से सीबीएस पर शुरू हुआ। स्टीफ़न किंग द्वारा रचित इसी नाम के उपन्यास पर आधारित इस शृंखला को विकसित ब्रायन के॰ वॉन ने किया। इसके निर्माण में वॉन और किंग के अतिरिक्त नील बॅयर, जस्टिन फाल्वी, डैरिल फ्रैंक, जैक बैन्डर, स्टीवन स्पीलबर्ग और स्टेसी स्नाइडर ने कार्यकारी निर्माता के रूप में योगदान दिया। बॅयर ने रोज़ाना के शोरनर की भूमिका अदा की। डेनिश निर्माता नील्स आर्डेन ऑपलेव ने धारावाहिक के पायलट प्रकरण का निर्माण व निर्देशित किया। जुलाई 29, 2013, को सीबीसी ने "अंडर द डोम" को 13 प्रकरणों के दूसरे सत्र के लिए नवीकृत किया जिसका प्रसारण 2014 की गर्मियों से शुरू होगा तथा इसके प्रथम प्रकरण की पटकथा स्टीफ़न किंग लिखेंगे।
"अंडर द डोम" धारावाहिक की कहानी मेन राज्य के चैस्ट्रस मिल के निवासियों के इर्दगिर्द घूमती है, जो अचानक से रहस्यमयी, अभेद्य (लेकिन अर्द्ध पारगम्य) अवरोध के कारण शेष विश्व से अलग हो जाते हैं। इस पारदर्शी गोलीय अवरोध ने शहर को पूरी तरह घेरा हुआ है जिसके परिणामस्वरूप न तो शहर में प्रवेश कर सकता है और न ही कोई अंदर से बहार जा सकता है। शहर की ज्यादातर आबादी दहशत में है तथा कुछ थोड़े लोगों का समूह, जो धारावाहिक के मुख्य किरदार हैं, शांति और व्यवस्था रखने का प्रयास करते हैं तथा इसके साथ ही अवरोध के पीछे की सच्चाई जानने और इससे कैसे बहार निकला जाए के रास्ते को खोजने का प्रयास करते हैं।
चेन्नई एक्सप्रेस
चेन्नई एक्सप्रेस रेड चिलीज़ एंटरटेनमेंट के बैनर तले बनी रोहित शेट्टी द्वारा निर्देशित और गौरी खान द्वारा निर्मित 2013 की भारतीय एक्शन हास्य फ़िल्म है। शाहरुख खान और दीपिका पादुकोण फ़िल्म में मुख्य भूमिका में हैं। फिल्म ने 226.70 करोड़ का करोड़ रूपए का कारोबार किया था।
राहुल (शाहरुख़ ख़ान) 40 वर्षीय अविवाहित उत्तर भारतीय युवक है, जिसे उसके मां-बाप के गुज़र जाने के बाद उसके दादा (लेख टंडन) और दादी (कामिनी कौशल) ने पाल पोस के बड़ा किया। उसके दादा की आख़िरी इच्छा थी कि उनके मरने के बाद उनकी अस्थियों को रामेश्वरम में प्रवाहित कर दिया जाए। उनकी इच्छा के अनुसार वो उनकी अस्थियां लेकर चेन्नई एक्सप्रेस में सवार होता है। वैसे उसकी असल योजना होती है कि वो अपनी रामेश्वरम यात्रा को बीच में छोड़कर दो दोस्तों के साथ छुट्टियां मनाने गोवा चला जाए। ट्रेन में उसकी मुलाक़ात एक तमिल लड़की मीना (दीपिका पादुकोण) से होती है। कुछ लोग मीना का अपहरण करना चाहते हैं और मीना उनसे बचने का प्रयास करती है। मीना के पिता (सत्यराज) कुंबन गांव के कुख्यात डॉन हैं। उन्होंने ही मीना के पीछे उसका अपहरण करने के लिए अपने रिश्तेदारों को भेज रखा है। वो मीना की शादी उसकी इच्छा के विरुद्ध थंगाबली (निकतिन धीर) से करना चाहते हैं। इसी कारण से मीना घर से भाग जाती है। राहुल, अपनी योजना के अनुसार गोवा नहीं जा पाता है क्योंकि वो परेशानी में घिरी मीना को देखता है और महसूस करता है कि उसे मदद की आवश्यकता है। इस प्रकार उन दोनों में प्यार हो जाता है और कहानी आगे बढ़ती है।फ़िल्म संगीत 1 जुलाई 2013 को जारी किया गया।
चेन्नई एक्सप्रेस को भारत में मिलीजुली समीक्षाएं मिली। "चेन्नई एक्सप्रेस" भारत की विश्वस्तर पर सबसे अधिक कमाई करने वाली फ़िल्म बनने में सफल रही। इस फ़िल्म ने कुल की कमाई की। बॉक्स ऑफ़िस इण्डिया के अनुसार फ़िल्म ने "थ्री इडीयट्स" द्वारा बनाये गये उच्च मानक को पार किया।
गिप्पी
गिप्पी सोनम नैर द्वारा निर्देशित एवं करण जौहर द्वारा निर्मित 2013 की हिन्दी नाटक फ़िल्म है, जो 10 मई 2013 को जारी की गयी है। फ़िल्म में रिया विज और ताह शाह फ़िल्म में मुख्य भूमिका में हैं।
गिप्पी 14-वर्ष-आयु की एक लड़की है जो शिमला में अपनी माँ बप्पी और भाई बूबू के साथ रहती है। उसकी ही कहानी को फ़िल्म में दिखाया गया है।फ़िल्म का संगीत विशाल-शेखर द्वारा तैयार किया गया और गीत अंविता दत्त गुप्टन & विशाल डडलानी द्वारा दिए गये हैं।
बेबी से बेबी डॉल - उदित नारायण & सुखविंदर सिंह
पेहन दी टक्की - विशाल डडलानी
मन बावरा - शेखर रावजियानी
दिल कागज़ी - नीति मोहन
वी आर लाइक दिस ओनली - विशाल डडलानी, शेखर रावजीयानी & हार्ड कौर
अकसूमी मुद्रा
अकसूमी मुद्रा पूर्वी अफ़्रीका के अकसूम राज्य द्वारा जारी की जाती थी। इसका आरम्भ लगभग २७० ईसवी में रजा एन्दूबिस के राजकाल में हुआ। यह ७वीं सदी तक बनाई जाती रही लेकिन उसके बाद इसके सिक्कों का उत्पादन धीरे-धीरे कम होता गया। यह सिक्के सोने, चांदी या कांसे के बने होते थे और इनपर या तो गिइज़ भाषा में या फिर लाल सागर क्षेत्र में व्यापार के लिए प्रयोग होने वाली यूनानी भाषा में लिखा होता था।
बेनिशंगुल-गुमुज़ प्रदेश
बेनिशंगुल-गुमुज़ प्रदेश () इथियोपिया के ९ जाति-आधारित प्रदेशों में से एक है। यह पहले प्रदेश-६ के नाम से जाना जाता था। इस प्रदेश का नाम यहाँ बसने वाले बेर्ता समुदाय (जिन्हें बेनिशंगुल के नाम से भी जाना जाता है) और गुमुज़ समुदाय के ऊपर पड़ा है। इस प्रान्त में से नीली नील नदी निकलती है जिसे प्रान्तीय लोग 'अबाय नदी' कहते हैं। प्रान्त बहुत पिछड़ा है और इस नदी पर पुल न होने से लोगों को एक ओर से दूसरी ओर जाने के लिए प्पाद़ॉशा क्कॅ ओरोमिया प्रदेश और अम्हारा प्रदेश इलाक़ों से निकलकर १,२५० किमी का फ़ासला तय करना पड़ता है। अगर इस नदी पर पुल होता तो यह केवल १८० किमी होता। इस प्रदेश की प्रश्चिमी सीमाएँ सूडान के साथ लगती हैं। बारिश के मौसम में यहाँ भारी वर्षा होती है।